A Bizottság 97/4/EK határozata
(1996. december 12.)
a tagállamok által friss baromfihús behozatalára feljogosított harmadik országbeli létesítmények ideiglenes jegyzékeinek megállapításáról
(EGT vonatkozású szöveg)
(97/4/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes állati eredetű termékek, halászati termékek és élő kétkagylóhéjú puhatestűek tagállamokba történő importjára jogosult harmadik országbeli intézmények átmeneti időszakra szóló, ideiglenes jegyzéke összeállításának feltételeiről szóló, 1995. június 22-i 95/408/EK tanácsi határozatra [1] és különösen annak 2. cikke (1) bekezdésére,
mivel a legutóbb a 96/2/EK határozattal [2] módosított 94/85/EK bizottsági határozat [3] összeállítja azoknak a harmadik országoknak a jegyzékét, amelyekből a tagállamok engedélyezik a friss baromfihús importját;
mivel az említett jegyzékben szereplő számos ország esetében a friss baromfihús importjára vonatkozó egészségügyi és állategészségügyi tanúsítványok követelményeit a 96/456/EK határozattal [4] módosított 94/984/EK bizottsági rendeletben [5] állapították meg;
mivel a Bizottság ezektől a harmadik országoktól létesítményjegyzékeket kapott, amelyek garantálják, hogy e létesítmények teljes mértékben megfelelnek a vonatkozó közösségi egészségügyi követelményeknek, és amennyiben egy létesítmény ezt nem teljesíti, az Európai Közösségbe irányuló exporttevékenységét felfüggesztik;
mivel e jegyzékek elfogadásából adódó új helyzethez való igazodás érdekében azokat csak egy meghatározott idő elteltével kell alkalmazni; ezt követően azonban azok a harmadik országok, amelyek nem küldték el létesítményeik jegyzékét a megfelelő garanciákkal együtt, a továbbiakban nem exportálhatnak friss baromfihúst a Közösségbe;
mivel ezért ezeknek az országoknak a tekintetében a friss baromfihúst előállító létesítmények ideiglenes jegyzékeit össze lehet állítani;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) A tagállamok engedélyezik a friss baromfihús importját a mellékletben felsorolt létesítményekből.
(2) A mellékletben felsorolt létesítményekből származó import továbbra is a máshol elfogadott közösségi állat-egészségügyi rendelkezések tárgyát képezi.
2. cikk
Ezt a határozatot 1997. január 1-jétől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 1996. december 12-én.